Akken i d-nebder yakan deg tezwart tamatut, amahil nebḍa-t ɣef sin yiḥricen : tiẓri d tesleḍt. Deg uḥric-a n teẓri, ad neɛreḍ ad d-nelqeḍ kra n tnaktiwin n tsekla yerzan tasnalsa. Tinaktiwin-a, war ccek ad ilint cuddent ɣer walas d unasir i yellan d asentel n tezrawt-nneɣ. Afran n tnaktiwin-a ara dnesbadu deg uḥric n teẓri ad aɣ-yissiweḍ ad nesker asnas deg uḥric n tesleḍt akken ad d-nerr ɣef yisteqsiyen i d-nebder deg tezwart tamatut s umeqqet d unadi deg wungal tettḍilli-d ur d-tkeččm.